News Update: Tesla รายได้ไตรมาส 2 โต 42% แต่อัตรากำไรลด เหตุเงินเฟ้อ-ต้นทุนพุ่ง เทขาย Bitcoin 75% ทิ้ง เพิ่มสภาพคล่อง - FINNOMENA
Tesla รายงานผลประกอบการไตรมาส 2 รายได้โต 42% แต่อัตรากำไรลดจากต้นทุนที่พุ่ง ดันราคาหุ้นบวกเล็กน้อยที่ 1.45% หลังปิดตลาด พร้อมเทขาย Bitcoin 75% ที่เคยถือเพื่อเพิ่มสภาพคล่อง
21 ก.ค. 2565

Tesla รายงานผลประกอบการไตรมาส 2 รายได้โต 42% แต่อัตรากำไรลดจากต้นทุนที่พุ่ง ดันราคาหุ้นบวกเล็กน้อยที่ 1.45% หลังปิดตลาด พร้อมเทขาย Bitcoin 75% ที่เคยถือเพื่อเพิ่มสภาพคล่อง
➢ กำไรต่อหุ้น: $2.77 สูงกว่าคาดการณ์โดย Refinitiv ที่ $1.81
➢ รายได้รวม: 16,930 ล้านดอลลาร์ ต่ำกว่าคาดการณ์โดย Refinitiv ที่ 17,100 ล้านดอลลาร์
กำไรขั้นต้นจากรถยนต์ไฟฟ้าอยู่ที่ 27.9% ลดลงจาก 32.9% ในไตรมาสก่อน และ 28.4% ในปีที่แล้ว โดยได้รับผลกระทบจากเงินเฟ้อและการแข่งขันที่สูงขึ้นในแบตเตอรี่และส่วนประกอบอื่นๆ ที่นำไปใช้กับรถยนต์ไฟฟ้า
ขณะที่รายได้จากรถยนต์ไฟฟ้าทั้งหมดอยู่ที่ 14,600 ล้านดอลลาร์ โดยอีก 1,470 ล้านดอลลาร์มาจากการบริการและรายรับอื่นๆ และอีก 866 ล้านดอลลาร์มาจากกลุ่มพลังงานของบริษัท
รายได้จากการขายรถยนต์ไฟฟ้าให้ผู้ผลิตรถยนต์เจ้าอื่น (Regulatory Credits) อยู่ที่ 344 ล้านดอลลาร์ ซึ่งลดลง 10 ล้านดอลลาร์หรือเกือบ 3% จากปีที่แล้ว
นอกจากนี้ Tesla ได้รายงานว่า ณ สิ้นไตรมาสที่ 2 บริษัทได้แปลง 75% ของการซื้อ Bitcoin ไปเป็นเงินสกุลหลัก เป็นการไปเพิ่มเงินสด 936 ล้านดอลลาร์ ในงบดุลโดยรวมแล้วเงินสดและรายการเทียบเท่าเงินสดของบริษัทเพิ่มขึ้น 847 ล้านดอลลาร์ในช่วงไตรมาสนี้
ก่อนหน้านี้ Tesla คือหนึ่งในบริษัทที่มีกระแสในหมู่นักลงทุนคริปโทฯ โดยเมื่อต้นปี 2021 บริษัทประกาศว่าได้ซื้อ Bitcoin มูลค่า 1,500 ล้านดอลลาร์
Elon Musk ซีอีโอของบริษัทได้ให้เหตุผลในการเทขาย Bitcoin ว่า บริษัทไม่แน่ใจว่าการล็อกดาวน์ในจีนจะผ่อนคลายเมื่อไร ดังนั้นจึงเป็นเรื่องสำคัญที่จะเพิ่มสถานะเงินสดให้สูงสุด แต่การขายครั้งนี้ไม่ควรถือเป็นคำตัดสินของ Bitcoin
ทั้ง Elon Musk และ Zachary Kirkhorn CFO ของบริษัท ยืนยันว่า Tesla ไม่ได้ขาย Dogecoin ออกมาเลย
Elon Musk กล่าวว่า โรงงานแห่งใหม่ของ Tesla นอกกรุงเบอร์ลินสามารถผลิตรถยนต์ได้เกิน 1,000 คันต่อสัปดาห์ในเดือน มิ.ย. และคาดว่าโรงงานแห่งใหม่ในออสติน รัฐเท็กซัส จะสามารถผลิตได้เกินสัปดาห์ละ 1,000 คันในอีกไม่กี่เดือนข้างหน้า
จากการตั้งโรงงานใหม่ 2 แห่ง Tesla ตั้งเป้าหมายว่า การส่งมอบของบริษัทจะสามารถติบโตเฉลี่ย 50% ในช่วงระยะเวลาอีกหลายปี
อ้างอิง: https://www.cnbc.com/2022/07/20/tesla-tsla-earnings-q2-2022-.html  
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb                             
Youtube: https://finno.me/youtube-channel
แท็ก:
Bitcoin
Elon Musk
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA